rejauldu/bengali-wikipedia huggingface dataset:
নালাপত বালামনি আম্মা (১৯০৯-২০০৪) একজন ভারতীয় কবি ছিলেন, যিনি মালয়লাম ভাষায় সাহিত্যচর্চা করতেন। তাকে মাতৃত্বের কবি বলা হয়। আম্মা, মুথাসসি, মাঝুভিন্তে কথা তার উল্লেখযোগ্য লেখনী। তিনি পদ্মভূষণ, সাহিত্য আকাদেমি পুরস্কার, সরস্বতী সম্মান, আসান পুরস্কার, এঝুথাচান পুরস্কারসহ বিভিন্ন পুরস্কার ও সম্মানে ভূষিত হয়েছেন। তিনি বিখ্যাত লেখিকা ও নারী অধিকারকর্মী কমলা সুরাইয়ার মা।  জীবনী ১৯০৯ সালে জন্ম নেওয়া নালাপত বালামনি আম্মা কোন প্রাতিষ্ঠানিক শিক্ষা গ্রহণ করেন নি। তিনি তার মামা কবি নালাপত নারায়ণ মেননকে দেখে সাহিত্যচর্চা করতে অনুপ্রাণিত হয়েছিলেন। তার মামার ব্যক্তিগত সংগ্রহে থাকা বই পড়ে তিনি বিপুল জ্ঞান আহরণ করেছিলেন।  ১৯ বছর বয়সে ভি. এম. নায়ারের সাথে বিবাহবন্ধনে আবদ্ধ হন তিনি। তার স্বামী মালয়লাম পত্রিকা দৈনিক মাতৃভূমিতে কর্মরত ছিলেন। এছাড়াও কাজ করেছেন কলকাতার  ওয়ালফোর্ড ট্রান্সপোর্ট কোম্পানিতে সিনিয়র অফিসার হিসেবে। ভি. এম. নায়ার ১৯৭৭ সালে মৃত্যুবরণ করেন।  বালামনির আম্মার চার জন সন্তান ছিল। তাদের নাম হল: কমলা সুরাইয়া, সুলোচনা নালাপত, মোহনদাস ও শ্যাম সুন্দর। কমলা সুরাইয়া তার লেখা একটি কবিতা অনুবাদ করেছিলেন।  ২০০৪ সালের ২৯ শে সেপ্টেম্বর তিনি মৃত্যুবরণ করেন। তিনি প্রায় পাঁচ বছর ধরে আলৎসহাইমারের রোগে ভুগছিলেন।  সাহিত্যকর্ম তিনি বিশটিরও বেশি কবিতা সংগ্রহ প্রকাশ করেছেন। ১৯৩০ সালে তার লেখা কবিতা কুপ্পুকাই প্রকাশিত হয়। সাহিত্য নিপুণ পুরস্কার জেতার মাধ্যমে তিনি সাহিত্যচর্চার জন্য প্রথম পুরস্কার জিতেন। ১৯৫৯ থেকে ১৯৮৬ সাল পর্যন্ত তার রচিত কবিতাগুলো নিয়ে নিবেদ্যম শিরোনামে একটি বই প্রকাশিত হয়। তার মামা নালাপত নারায়ণ মেননের স্মৃতিকে উৎসর্গ করে শোকগাথা লোকান্থারাঙ্গালিল রচনা করেছিলেন।  পুরস্কার ও সম্মাননা তিনি আম্মা ও মুথাসসি লেখার জন্য মালয়লাম সাহিত্যে সুবিখ্যাত। তাকে আচুথান নাম্বুত্রি 'মানব মহিমার দূত' বলে অভিহিত করেছেন। তিনি আরও বলেছিলেন যে, বালামনি আম্মার কবিতা তার জন্য অনুপ্রেরণা।  ১৯৬৩ সালে তিনি কেরালা সাহিত্য আকাদেমি পুরস্কার জিতেছিলেন। ১৯৬৫ সালে তিনি জিতেছিলেন কেন্দ্র সাহিত্য অকাদেমি পুরস্কার। ১৯৮৯ সালে তিনি জেতেন আসান পুরস্কার। এর চার বছর পর ১৯৯৩ সালে ভাল্লাথোল পুরস্কার পান। সেই বছর তিনি ললিতাম্বিকা অন্তরাজানম পুরস্কার জেতেন। ১৯৯৫ সালে তিনি সরস্বতী সম্মান ও এঝুথাচান পুরস্কারে ভূষিত হন। এর দুই বছর তিনি এন. ভি. কৃষ্ণ ওয়ারিয়র পুরস্কারে ভূষিত হন।  ১৯৮৭ সালে তিনি রাষ্ট্রের তৃতীয় সর্বোচ্চ বেসামরিক সম্মান পদ্মভূষণ লাভ করেন।  কবিতা সংগ্রহ  কুদুম্বিনি (১৯৩৬) ধার্মামার্গাথিল (১৯৩৮) স্ত্রী হৃদয়ম (১৯৩৯) প্রভাঙ্কুরাম (১৯৪২) ভাভানায়িল (১৯৪২) ঊঞ্জালিন্মেল (১৯৪৬) কালিক্কোত্তা (১৯৪৯) ভেলিচাথিল (১৯৫১) আভার পাদুন্নু (১৯৫২) প্রণামাম (১৯৫৪) লোকান্থারাঙ্গালিল (১৯৫৫) সোপানাম (১৯৫৮) মুথাসসি (১৯৬২) মাঝুভিন্তে কথা (১৯৬৬) আম্বালাথিলেক্কু (১৯৬৭) নাগারাথিল (১৯৬৮) ভেয়িলারুম্বল (১৯৭১) আম্রুথামগামায়া (১৯৭৮) সন্ধ্যা (১৯৮২) নিবেদ্যম (১৯৮৭) মাথ্রুহৃদয়ম (১৯৮৮) টু মাই ডটার (মালয়লাম) কুলাক্কাদাভিল  তথ্যসূত্র  বিষয়শ্রেণী:ভারতীয় ব্যক্তি বিষয়শ্রেণী:১৯০৯-এ জন্ম বিষয়শ্রেণী:২০০৪-এ মৃত্যু বিষয়শ্রেণী:মালয়ালম কবি বিষয়শ্রেণী:আলঝেইমার রোগ থেকে মৃত্যু বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় কবি বিষয়শ্রেণী:ত্রিশূর জেলার ব্যক্তি বিষয়শ্রেণী:কেরলের লেখিকা বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:মালয়ালম সাহিত্য অকাদেমি পুরস্কার প্রাপক বিষয়শ্রেণী:কেরল সাহিত্য অকাদেমি পুরস্কার প্রাপক বিষয়শ্রেণী:ভারতীয় নারী কবি
থাম্ব|296x296পিক্সেল|সিন্ট মার্টেনের বিস্তারিত মানচিত্র সিন্ট মার্টেন (; আ-ধ্ব-ব: [sɪnt ˈmaːrtə(n)]) উত্তর আমেরিকার ক্যারিবীয় সামুদ্রিক অঞ্চলে অবস্থিত ও নেদারল্যান্ডস রাজ্য গঠনকারী একটি দেশ। ২০১৯ সালের জানুয়ারি মাসের হিসাব অনুযায়ী এর জনসংখ্যা ৪১,৪৮৬https://www.rijksoverheid.nl/onderwerpen/caribische-deel-van-het-koninkrijk/vraag-en-antwoord/waaruit-bestaat-het-koninkrijk-der-nederlanden এবং এর আয়তন প্রায় ৩৪ বর্গকিলোমিটার। এটি ক্যারিবীয় সেন্ট মার্টিন দ্বীপের দক্ষিণের প্রায় দুই-পঞ্চমাংশ এলাকা জুড়ে অবস্থান করছে। এর বিপরীতে উত্তরের তিন-পঞ্চমাংশ এলাকাতে ফরাসি সামুদ্রিক অঞ্চল সাঁ-মারতাঁ অবস্থিত। সিন্ট মার্টেনের রাজধানীর নাম ফিলিপসবুর্গ। ক্যারিবীয় অঞ্চলে অবস্থিত সিন্ট মার্টেন ও অন্যান্য ওলন্দাজ-শাসিত দ্বীপগুলিকে একত্রে ওলন্দাজ ক্যারিবীয় অঞ্চল বলে।  ২০১০ সালের ১০ অক্টোবর তারিখ পর্যন্ত সিন্ট মার্টেন এলাকাটি সিন্ট মার্টেন অধীনস্থ দ্বীপ অঞ্চল () নামে পরিচিত ছিল। এটি নেদারল্যান্ডস আন্তিলীয় দ্বীপপুঞ্জ (eilandgebieden) গঠনকারী ছয়টি দ্বীপের একটি ছিল। সিন্ট মার্টেন একটি সামুদ্রিক দেশের মর্যাদাপ্রাপ্ত ছিল কিন্তু ইউরোপীয় ইউনিয়নের অংশ ছিল না।  ২০১৭ সালের ৬ ও ৭ই ডিসেম্বর তারিখে হারিকেন ইর্মা নামের একটি ৫+ শ্রেণীর ঘূর্ণিঝড় সেন্ট মার্টিন দ্বীপে আঘাত হানে, যাতে ভবন ও অবকাঠামোর ব্যাপক ক্ষয়ক্ষতি হয়।  ২০১৮ সালের হিসাব অনুযায়ী সিন্ট মার্টেনের ক্রয়ক্ষমতার সমতা ধরে মাথাপিছু স্থূল অভ্যন্তরীণ উৎপাদন (জিডিপি) বিশ্বের ১৪তম সর্বোচ্চ ছিল।  ক্রিস্টোফার কলম্বাস দ্বিতীয়বার আমেরিকা মহাদেশ যাত্রার সময় ১৪৯৩ সালে এই  দ্বীপটি প্রথম ইউরোপীয় হিসেবে অবলোকন করেন।  তথ্যসূত্র  বিষয়শ্রেণী:নেদারল্যান্ডস বিষয়শ্রেণী:ওলন্দাজ ভাষী দেশ ও অঞ্চল বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:ক্যারিবীয় অঞ্চলের নির্ভরশীল অঞ্চল বিষয়শ্রেণী:২০১০-এ প্রতিষ্ঠিত রাষ্ট্র ও অঞ্চল বিষয়শ্রেণী:দ্বীপ রাষ্ট্র বিষয়শ্রেণী:ক্যারিবীয় নির্ভরশীল অঞ্চল
মুজিব বাহিনী (বাংলাদেশ লিবারেশন ফোর্সেস নামেও পরিচিত) ১৯৭১ খ্রিস্টাব্দে বাংলাদেশের স্বাধীনতা যুদ্ধে অংশ গ্রহণকারী মুক্তিবাহিনীর একটি বিশেষ অংশ।  ১৯৭১ খ্রিস্টাব্দের মে মাসের শেষের দিকে শেখ ফজলুল হক মনি, আবদুর রাজ্জাক, তোফায়েল আহমেদ ও সিরাজুল আলম খান - এই চার যুবনেতার উদ্যোগে এই বিশেষ বাহিনী প্রতিষ্ঠা করা হয়। এই বাহিনী অস্থায়ী মুজিব নগর সরকারের নিয়ন্ত্রণ বহির্ভুত ছিল। একই সঙ্গে এই বাহিনী স্বাধীনতা যুদ্ধে ভারতীয় মিত্রবাহিনীর সেনাপতি জেনারেল অরোরার নিয়ন্ত্রণের বাইরে ছিল। এই বাহিনীর প্রশিক্ষণ ও পরিচালনার দায়িত্বে ছিলেন জেনারেল সুজন সিং উবান, যিনি ভারতীয় স্পেশাল ফ্রন্টিয়ার ফোর্সের কমাণ্ডার (ইন্সপেক্টর জেনারেল)  ছিলেন। ভারতের ভূখণ্ডে একটি গোপন স্থানে এই বাহিনীর সদস্যদের প্রশিক্ষণ দেয়া হতো যার তত্ত্ববধায়ক ছিলেন ব্রিগেডিয়ার টি. এস ওবেরয়। কর্ণেল বি ডি কুশাল এই বাহিনীর প্রশাসনিক বিষয়াদি দেখাশোনা  করতেন।মেজর জেনারেল মইনুল হোসেন চৌধুরী (অব:) বীরবিক্রম : এক জেনারেলের নীরব সাক্ষ্য, মাওলা ব্রাদার্স, ঢাকা, ২০০০ খ্রি. পৃষ্ঠা: ৩৬-৩৭। মেজর জেনারেল এস. এস. উবান ১৯৯৫ প্রকাশিত ফ্যান্টমস্‌ অব চিটাগাং গ্রন্থে লিখেছেন যে, এই মুজিববাহিনী মুক্তিযুদ্ধ কালে পার্বত্য চট্টগ্রাম এলাকায় স্পেশাল ফ্রন্টিয়ার ফোর্সের সহযোগী হিসাবে দায়িত্ব পালন করেছে। জনাব আব্দুল মালেক (লোহা মালেক), রাজনীতিবিদ, মুক্তিযুদ্ধের সংগঠক বাংলাদেশ লিবারেশন ফোর্স - বি এল এফ (বিলোনিয়া) প্রধান | দেশের দক্ষিণ অঞ্চলের মুক্তিযোদ্ধাদের সংগঠন ও ট্রেনিং এর জন্য তিনি অন্যতম ভূমিকা রাখেন। মুক্তিযুদ্ধের শেষে স্বাধীন বাংলাদেশে রক্ষীবাহিনী গঠিত হয়। এ সময় মুজিব বাহিনীর সদস্যদের নবগঠিত রক্ষীবাহিনীতে আত্মীকরণ করা হয়।আনোয়ার-উল আলম: রক্ষবিাহিনীর সত্য-মিথ্যা, প্রথমা প্রকাশণী, ঢাকা, ২০১৩।   ১৯৭১ সালে ভূমিকা  যুদ্ধে মুজিব বাহিনির সঠিক সম্পৃক্ততা নিয়ে বিতর্ক রয়েছে। জাফরুল্লাহ চৌধুরী বলেন, "মুজিব বাহিনী মুক্তিযুদ্ধের জন্য যুদ্ধ করেননি। ২০১৪ সালে এ কে খন্দকারের বিরুদ্ধে ১৯৭১ঃ ভেতরে বাহিরে মুজিব বাহিনির বিরুদ্ধে গুন্ডামি ও লুটপাটের অভিযোগ আনার অভিযোগে মামলা করা হয়। চরমপত্রের কথিকা এম আর আখতার মুকুল তার লেখা আমি বিজয় দেখেছি বইয়ে উল্লেখ করেছেন দেশের পশ্চিম রণাঙ্গনে মুজিব বাহিনী বরং মুক্তিবাহিনীর বিরুদ্ধেও সংঘর্ষে লিপ্ত হয়েছিল।  আরো দেখুন  বাংলাদেশের স্বাধীনতা যুদ্ধ  মুক্তিবাহিনী  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:মুক্তিবাহিনী বিষয়শ্রেণী:শেখ মুজিবুর রহমানের স্মারক
মুসলিমদের বিশ্বাস অনুসারে আল কুরআন ইসলামের প্রধানতম ধর্মীয় গ্রন্থ যা পরমেশ্বর/আল্লাহ কর্তৃক নবী হযরত মুহাম্মদের উপর অবতীর্ণ হয়েছে৷. thumb|কুরআন ইসলামের সর্বশেষ ধর্মগ্রন্থ  নবী মুহাম্মদ এর বিখ্যাত অনুচর হযরত সালমান ফারসী আরবি ভাষা হতে প্রথম ফার্সি ভাষায় কোরআন অনুবাদ সম্পন্ন করেন৷ উনবিংশ শতাব্দীর প্রথমভাগে হিব্রু ভাষায় প্রথম কুরআনের অনুবাদ করা হয়েছে৷  অনুবাদ কর্মের সূচনা জার্মানির লিপজিগ শহরে ১৮৫৭ সালে হার্মান রেকেনডর্ফ নামে একজন জার্মান ইহুদি পণ্ডিত প্রথম কুরআনের অনুবাদ হিব্রু ভাষায় সম্পন্ন করেন৷https://www.al-monitor.com/originals/2015/12/quran-translation-hebrew-galilee-israeli-arab-muslim.html#ixzz7RlWGvWnm  সময় পরিক্রমায় অনুবাদ সমূহ  ঊনবিংশ শতাব্দীতে ১৮৫৭: লিপজিগ শহর হতে হার্মান রেকেনডর্ফ এর অনুবাদ৷https://archive.today/20220428150155/https://www.al-monitor.com/originals/2015/12/quran-translation-hebrew-galilee-israeli-arab-muslim.html  বিংশ শতাব্দীতে ১৯৩৬: য়োসেফ য়োয়েল রিভলিন এর কুরআন অনুবাদ৷  ১৯৭১: আহারোন বেন শেমেস Ha-Ḳurʼan ha-ḳadosh: sefer ha-sefarim shel ha-Iślam (আল কুরআন: ইসলামের মহান গ্রন্থ) শিরোনামে প্রকাশিত হিব্রু ভাষার একটি অনুবাদ৷ ইসরাইল হতে প্রকাশিত৷  একবিংশ শতাব্দীতে ২০০৫: উরি রুবিন এর কুরআন অনুবাদ যা ইসরাইল হতে প্রকাশিত হয়েছে৷  ২০১৫: হা কোরান বি লাসুন আখের শিরোনামে সুবহি আলী আদাওয়ী কর্তৃক অনুবাদিত হয়ে জর্ডান হতে প্রকাশিত হয়েছে৷  ২০১৮: হা কোরান শিরোনামে আসাদ নিমর বাসূল কর্তৃক অনুবাদিত হয়েছে যা সৌদি আরব হতে প্রকাশিত হয়েছে৷  ২০১৯: এক দল অনুবাদক কর্তৃক প্রকাশিত হিব্রু অনুবাদ যা গুডওয়ার্ড বুকস ভারত হতে প্রকাশিত হয়েছে৷  ২০২৩: মিশর হিব্রু ভাষায় কুরআনের অনুবাদ প্রকাশিত হয়েছে৷  অনুবাদের নমুনা   কুরআনের আয়াত নং আরবি আয়াত আয়াতের হিব্রু অনুবাদ সূরা আল নিসা, ১৫৭  وَّقَوۡلِهِمۡ     اِنَّا قَتَلۡنَا الۡمَسِيۡحَ    عِيۡسَى ابۡنَ مَرۡيَمَ رَسُوۡلَ اللّٰهِ​ ۚ وَمَا قَتَلُوۡهُ وَمَا صَلَبُوۡهُ وَلٰـكِنۡ شُبِّهَ لَهُمۡ​ ؕ وَاِنَّ الَّذِيۡنَ اخۡتَلَـفُوۡا فِيۡهِ لَفِىۡ شَكٍّ مِّنۡهُ​ ؕ مَا لَهُمۡ بِهٖ مِنۡ  عِلۡمٍ اِلَّا اتِّبَاعَ الظَّنِّ​ ۚ وَمَا قَتَلُوۡهُ يَقِيۡنًا ומשום שהם אמרו ”אנו הרגנו את המשיח, ישוע בן מרים, שליח אללה.”, אך הם לא הרגו אותו ולא צלבו אותו, ורק נדמה להם, אלה אשר נחלקו אודותיו מטילים בו ספק, ואולם אין הם יודעים עליו דבר, ורק אחר דמיון שווא נוטים הם, הן, הם לא באמת  הרגו אותו  আরও দেখুন  ইসলাম  কুরআন  বাংলা ভাষায় কুরআনের অনুবাদ  তথ্যসূত্র  বিষয়শ্রেণী:ভাষা অনুযায়ী কুরআনের অনুবাদ বিষয়শ্রেণী:হিব্রু সাহিত্য
দমন জেলা হল ভারতের পশ্চিমপ্রান্তে কেন্দ্রশাসিত অঞ্চল দাদরা ও নগর হাভেলি এবং দমন ও দিউয়ের তিনটি জেলার অন্যতম। দমন জেলার উত্তর, পূর্ব ও দক্ষিণ গুজরাত রাজ্যের ভালসাড় জেলা এবং পশ্চিম আরব সাগর দ্বারা সীমাবদ্ধ। জেলাটির আয়তন ৭২ বর্গকিলোমিটার (২৮ বর্গ মাইল), এবং ২০১১র জনগণনা অনুযায়ী ১৯১,১৭৩ জন। জেলা সদর দমন।  দমন জেলাটি দমনগঙ্গা নদীর মোহনায় অবস্থিত। নিকটতম রেলওয়ে স্টেশনটি ভাপি (৭ কিমি)। এটি সমুদ্র সৈকত, পর্তুগিজ ঔপনিবেশিক স্থাপত্য, গীর্জা এবং দমন গঙ্গার দুই পারে যমজ শহর ননী-দমন এবং মোতি-দমন শহরগুলির মনোরম সৌন্দর্যের জন্যও বিখ্যাত। দমন জেলার উত্তরে সুরাত শহর এবং দক্ষিণে প্রায় ১৬০ কিলোমিটার দূরে মুম্বাই শহর অবস্থিত।   ইতিহাস    জনমিতি  ২০১১ সালের জনগণনা অনুসারে দমন জেলার জনসংখ্যা ১৯১,১৭৩ জন ,যা প্রায় সামোয়া রাষ্ট্রের জনসংখ্যার সমান। এটি জেলাটিকে ভারতে মোট ৬৪০টি জেলার মধ্যে ৫৯২তম স্থান দেয়। এই জেলার জনসংখ্যার ঘনত্ব প্রতি বর্গকিলোমিটারে ২৬৫৫ জন (৬৮৮০ জন / বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৬৯.২৫৬%। দমন জেলা অত্যন্ত খারাপ লিঙ্গানুপাতের জন্যে কুখ্যাত। দমনের প্রতি ১০০০ জন পুরুষের মাত্র ৫৩৩ জন মহিলা এবং সাক্ষরতার হার ৮৮.০৬%.   শিক্ষা  দমন জেলাতে একাধিক স্কুল এবং একটি সরকারি কলেজ রয়েছে।   তথ্যসূত্র   বিষয়শ্রেণী:দাদরা ও নগর হাভেলি এবং দমন ও দিউয়ের জেলা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:দমন জেলা
শাহাদত হোসেন চৌধুরী বাংলাদেশের চট্টগ্রাম জেলার রাজনীতিবিদ, আইনজীবী ও চট্টগ্রাম-১২ আসনের সাবেক সংসদ সদস্য।   প্রাথমিক জীবন  শাহাদত হোসেন চৌধুরী চট্টগ্রাম জেলায় জন্মগ্রহণ করেন।   রাজনৈতিক জীবন  শাহাদত হোসেন চৌধুরী একজন আইনজীবী। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-১২ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:২০শ শতাব্দীতে জন্ম বিষয়শ্রেণী:২০২১-এ মৃত্যু বিষয়শ্রেণী:চট্টগ্রাম জেলার ব্যক্তি
মুউদ বনিয়াদিফার্দ (; জন্ম ৮ সেপ্টেম্বর ১৯৮৫) একজন ইরানি আন্তর্জাতিক ফুটবল রেফারি।  ২০১১ সালে, তিনি পারস্য উপসাগরীয় প্রো লিগের মধ্যে রেফারি করার মাধ্যমে তার কর্মজীবন শুরু করেন এবং ২০১৩ সালে, তিনি ফিফা তালিকাভুক্ত রেফারি হন। ম্যাচ এএফসি এশিয়ান কাপ  ২০২৩ এএফসি এশিয়ান কাপ – কাতার তারিখ ম্যাচ  ভেন্যু  পর্ব  ২১ জানুয়ারি ২০২৪   –   দোহা  গ্রুপ পর্ব  এএফসি অনূর্ধ্ব-২৩ এশিয়ান কাপ  ২০২৪ এএফসি অনূর্ধ্ব-২৩ এশিয়ান কাপ – কাতার তারিখ ম্যাচ  ভেন্যু পর্ব  ২০ এপ্রিল ২০২৪   –   আল রাইয়ান গ্রুপ পর্ব ৩ মে ২০২৪   –   আল রাইয়ান ফাইনাল ম্যাচ  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ইরানি ফুটবল রেফারি বিষয়শ্রেণী:চাহারমহল ও বাখতিয়ারি প্রদেশের ব্যক্তি বিষয়শ্রেণী:২০২৩ এএফসি এশিয়ান কাপ রেফারি
মডার্ন রিভিউ ছিল একটি মাসিক পত্রিকা। পত্রিকাটি কলকাতা থেকে ১৯০৭ খ্রিষ্টাব্দের জানুয়ারি মাসে প্রথম প্রকাশিত হয়। পত্রিকাটির সম্পাদক ছিলেন রামানন্দ চট্টোপাধ্যায়।...MODERN REVIEW:1935 issue chronicled the 12th Nikhil Bharat Banga Sahitya Sammelan  পত্রিকাটি ভারতীয় জাতীয়তাবাদী বুদ্ধিদীপ্তির আবির্ভাবে গুরুত্বপূর্ণ ভূমিকা পালন করে। এতে রাজনীতি, অর্থনীতি, সমাজবিজ্ঞান এবং কবিতা, গল্প, ভ্রমণকাহিনী ও স্কেচ প্রকাশিত হতো। রাধাকমল মুখোপাধ্যায় ভারতে পরিবেশ বিপর্যয় নিয়ে তার শুরুর দিকের প্রবন্ধ এবং গন্ধি সম্প্রদায় নিয়ে ভেরিয়ের এলভিনের লেখা এই পত্রিকাতেই প্রথম ছাপা হয়। এই পত্রিকার আরেকটি উল্লেখযোগ্য দিক হল এতে ১৯৩৭ সালের নভেম্বর মাসে চাণক্য রচিত জওহরলাল নেহরুর ছদ্মনামে স্ব-সমালোচিত রাষ্ট্রপতি প্রবন্ধ প্রকাশিত হয়। হিন্দু গুরু স্বামী নিগামানন্দের ঠাকুরের চিঠি সংকলন ১৯৪১ সালে এই পত্রিকায় প্রকাশিত হতো। রামচন্দ্র গুহ এই পত্রিকাকে "অগ্রগামী ভারতীয় বুদ্ধিদীপ্ত অন্যতম সাময়িকী" বলে অভিহিত করেন।  মডার্ন রিভিউয়ের একটি সহ-পত্রিকা ছিল প্রবাসী, যা বাংলা ভাষায় প্রকাশিত হতো। মডার্ন রিভিউ ইংরেজি ভাষায় প্রকাশিত হতো।  তথ্যসূত্র  বিষয়শ্রেণী:ভারতীয় মাসিক পত্রিকা বিষয়শ্রেণী:ভারতে ইংরেজি ভাষার পত্রিকা বিষয়শ্রেণী:ভারতে রাজনৈতিক পত্রিকা বিষয়শ্রেণী:ভারতের বিলুপ্ত পত্রিকা বিষয়শ্রেণী:বিলুপ্ত রাজনৈতিক ম্যাগাজিন বিষয়শ্রেণী:ভারতের ইংরেজি ভাষার ম্যাগাজিন বিষয়শ্রেণী:ভারতীয় স্বাধীনতা আন্দোলনের সাহিত্য বিষয়শ্রেণী:কলকাতার গণমাধ্যম বিষয়শ্রেণী:ভারতের মাসিক ম্যাগাজিন বিষয়শ্রেণী:ভারতের রাজনৈতিক ম্যাগাজিন
ক্লড আলেকজান্ডার ব্যারন, সিএসআই, সিআইই, সিভিও, এফআরজিএস (২২ ডিসেম্বর ১৮৭১ - ২৯ ডিসেম্বর ১৯৪৮) ব্রিটিশ ভারতের একজন প্রশাসক ছিলেন। ভারতীয় সিভিল সার্ভিসের সদস্য হিসেবে তিনি ১৯১৮ থেকে ১৯২৪ সাল পর্যন্ত দিল্লির প্রধান কমিশনার ছিলেন।   তথ্যসূত্র   বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:ক্লেয়ার কলেজ, কেমব্রিজের প্রাক্তন শিক্ষার্থী বিষয়শ্রেণী:অ্যাবারডিন বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়্যাল জিওগ্রাফিক্যাল সোসাইটির ফেলো বিষয়শ্রেণী:রয়্যাল ভিক্টোরিয়ান অর্ডার কমান্ডার প্রাপক বিষয়শ্রেণী:ভারতীয় সিভিল সার্ভিস (ব্রিটিশ ভারত) কর্মকর্তা বিষয়শ্রেণী:১৯৪৮-এ মৃত্যু বিষয়শ্রেণী:১৮৭১-এ জন্ম
thumb|জেন-জ্যাকুয়েস রোসাউ, ডিস্করস সুর লোয়েকনমিয়ে পলিতিক, ১৭৫৮  রাজনৈতিক অর্থনীতি বা রাষ্ট্রীয় অর্থনীতি  হল এবং আইন, প্রচলিত পদ্ধতি ও সরকারের সঙ্গে উৎপাদন ও ক্রয় বিক্রয়ের সম্পর্ক বিষয়ক অধ্যয়নের জন্য ব্যবহৃত প্রধান পরিভাষা।  এই শাস্ত্রটি বিভিন্ন রাষ্ট্রের অর্থনীতির পাঠশাস্ত্র হিসেবে ১৭শ শতকে বিকাশ লাভ করে যা সরকার বিষয়ে তত্ত্বের মাঝে সম্পদের মালিকানার তত্ত্বকে অন্তর্ভুক্ত করে। John Locke, Second Treatise of Government, edited by C.B. Macpherson, Cambridge, 1980  কিছু রাজনৈতিক অর্থনীতিবিদ শ্রমভিত্তিক মূল্যের তত্ত্বের প্রস্তাব করেন (জন লক কর্তৃক প্রবর্তিত, এডাম স্মিথ ও কার্ল মার্ক্স কর্তৃক বিকশিত), যাতে বলা হয়, শ্রম হল মূল্যের প্রকৃত উৎস। অনেক রাজনৈতিক অর্থনীতিবিদ আবার প্রযুক্তির রাতারাতি উন্নয়নের দিকে আলোকপাত করেছেন, যার ভূমিকা অর্থনৈতিক ও সামাজিক সম্পর্কের ক্ষেত্রে অতীতের তুলনায় অনেক বেশি গুরুত্বপূর্ণ হয়ে উঠেছে।  ১৯ শতকে, "রাজনৈতিক অর্থনীতি" পরিভাষাটি অর্থনীতি নামক পরিভাষা দ্বারা স্থানান্তরিত হয়, এবং পরিভাষাটি পরিবর্তন করেছিলেন এমন কিছু লোক, যারা উৎপাদন ও ভোগের মধ্যকার সম্পর্কের ভিত্তির পরিবর্তে গাণিতিক ভিত্তিতে অর্থ বিষয়ক অধ্যয়নকে স্থাপন করতে চেয়েছিলেন।  বর্তমানে, রাজনৈতিক অর্থনীতি অর্থ হল ভিন্ন কিন্তু পারস্পারিকভাবে-সম্পর্কিত অর্থনৈতিক ও রাজনৈতিক আচরণের অধ্যয়নের আঙ্গিকসমূহ, যার সীমা হল অন্যান্য ক্ষেত্রের সঙ্গে সমন্বিত অর্থনীতি থেকে শুরু করে প্রথাগত অর্থনীতিকে চ্যালেঞ্জের সম্মুখীন করা বিভিন্ন মৌলিক স্বতঃসিদ্ধ চিন্তার ব্যবহার পর্যন্ত বিস্তৃত হয়ে থাকে।  তথ্যসূত্র  বহিঃসংযোগ  বিষয়শ্রেণী:অর্থনীতি বিষয়শ্রেণী:রাজনীতি বিষয়শ্রেণী:সরকার বিষয়শ্রেণী:রাজনৈতিক অর্থনীতি বিষয়শ্রেণী:অর্থনৈতিক ব্যবস্থা
thumb|200px|upright|পঁচিশ বছর বয়সে শোপাঁ, এঁকেছেন,মারিয়া ওজিনস্কা, ১৮৩৫ ফ্রেদেরিক ফ্রান্সিস শোপাঁ (১ মার্চ ১৮১০ - ১৭ অক্টোবর ১৮৪৯) ছিলেন ফ্রেঞ্চ-পোলিশ বংশোদ্ভুত সুরকার, দক্ষ পিয়ানোবাদক এবং সংগীত শিক্ষক। তিনি রোমান্টিক সংগীতের অন্যতম সেরা গুরু ছিলেন।  শোপাঁ ওয়ারসোর জেলাওয়াওলা গ্রামে জন্মগ্রহণ করেন। তিনি ওয়ারশোতে বড় হন এবং সেখানেই সংগীত শিক্ষা সম্পন্ন করেন। খুব অল্প বয়সেই তিনি পিয়ানোবাদক এবং সুরকার হিসাবে খ্যাতি অর্জন করেন। ১৮৩০ খ্রিষ্টাব্দে রাশিয়ার পোলিশ দমনের সময় তিনি প্যারিসে চলে আসেন। তিনি সেখানে মূলত সুরকার এবং পিয়ানোবাদক হিসাবে কাজ করতেন। ১৮৩৭ থেকে ১৮৪৭ পর্যন্ত ফ্রেঞ্চ লেখিকা জর্জ স্যান্ডের সাথে সম্পর্ক রাখেন। জীবনের অধিকাংশ সময়েই তিনি ভগ্নস্বাস্থ্যের অধিকারী ছিলেন। ১৮৪৯ খ্রিষ্টাব্দে ৩৯ বছর বয়সে তিনি প্যারিসে মৃত্যুবরণ করেন।  তার সমস্ত কাজই পিয়ানো সম্পর্কিত ছিলো। শোপাঁ ইন্সট্রুমেন্টাল ব্যালাডের সাথে সংগীত জগৎকে পরিচয় করিয়ে দেন। এছাড়াও পিয়ানো সোনাটা, মাজুরকা, ওয়াল্টজ, নক্টুর্ণ, পোলানাইজ, ইটুড, ইমপ্রমটো এবং প্রিল্যুডে উল্লেখযোগ্য অবদান রাখেন।   তথ্যসূত্র   বিষয়শ্রেণী:১৮১০-এ জন্ম বিষয়শ্রেণী:১৮৪৯-এ মৃত্যু বিষয়শ্রেণী:পোলীয় সুরকার বিষয়শ্রেণী:ফরাসি সুরকার বিষয়শ্রেণী:১৯শ শতাব্দীর পুরুষ সঙ্গীতজ্ঞ
গাণিতিক যুক্তিতে, একটি বিমূর্ত যুক্তি হল একটি আনুষ্ঠানিক পদ্ধতি, যা বাক্যসমষ্টি এবং একটি সন্তুষ্টি সম্পর্ক নিয়ে গঠিত। এটি সংঘটন, সম্প্রসারণ, সমরূপতা, পুনঃনামকরণ, এবং পরিমাণায়ন সম্পর্কিত নির্দিষ্ট বৈশিষ্ট্য অনুসরণ করে।C. C. Chang and Jerome Keisler Model Theory, 1990  page 128  লিন্ডস্ট্রোমের চরিত্রায়ন অনুসারে, প্রথম-ক্রম যুক্তি হলো একমাত্র বিমূর্ত যুক্তি, যা গণনাযোগ্যভাবে সংক্ষিপ্ত এবং যার লোভেনহাইম সংখ্যা ω।C. C. Chang and Jerome Keisler Model Theory, 1990  page 132   আরও দেখুন    বিমূর্ত বীজগাণিতিক যুক্তি – সিদ্ধান্ত গ্রহণ পদ্ধতিগুলোর বীজগাণিতিক ভিত্তি নিয়ে অধ্যয়ন, যা লিন্ডেনবাউম–টার্সকি বীজগণিতের ওপর নির্ভর করে।  বিমূর্ত মডেল তত্ত্ব – যুক্তিবিজ্ঞানের একটি গুরুত্বপূর্ণ শাখা।  লোভেনহাইম সংখ্যা – ক্ষুদ্রতম অঙ্কবাচক সংখ্যা, যার ক্ষেত্রে নিম্নগামী লোভেনহাইম–স্কোলেম উপপাদ্য প্রযোজ্য।  লিন্ডস্ট্রোমের উপপাদ্য – গাণিতিক যুক্তিবিজ্ঞানের একটি গুরুত্বপূর্ণ উপপাদ্য।  সার্বজনীন যুক্তি – যুক্তিবিজ্ঞানের সেই শাখা, যেখানে সব ধরনের যুক্তিবিদ্যার সাধারণ বৈশিষ্ট্যগুলো নিয়ে গবেষণা করা হয়।   তথ্যসূত্র   বিষয়শ্রেণী:গাণিতিক যুক্তিবিজ্ঞান
ধারাবাহিকের সারসংক্ষেপ   {| class="wikitable plainrowheaders" style="text-align:center;" ! scope="col" style="padding:0 9px;" rowspan="2" colspan="2"| মৌসুমThe episode roster of each season that is indicated in this article is derived from the episodes grouped on each season's DVD, as seen at sources such as History.com and Amazon.com. This arrangement is also corroborated by Netflix's streaming media service for the series. Another source that is consistent with the end of the third season and the beginning of the fourth season is this October 2010 Bloomberg Businessweek article stating that Rick Harrison was in talks at the time for a fourth season. A minority source that lists a different episode list for seasons 3 and 4 is iTunes. ! scope="col" style="padding:0 8px;" rowspan="2"| পর্বসমূহ ! scope="col" style="padding:0 80px;" colspan="2"| মূলত প্রচারিত |- ! scope="col" | প্রথম প্রচারিত ! scope="col" | শেষ প্রচারিত |- | scope="row" style="background:#c80815; color:#100;"| | [[List of Pawn Stars episodes#Season 1 (2009)|১]] | ১৪ |  |  |- | scope="row" style="background:#11aa11; color:#100;"| | [[List of Pawn Stars episodes#Season 2 (2009–10)|২]] | ৩২ |  |  |- | scope="row" style="background:#ffcc66; color:#100;"| | [[List of Pawn Stars episodes#Season 3 (2010)|৩]] | ২৬ |  |  |- | scope="row" style="background:#00aeed; color:#100;"| | [[List of Pawn Stars episodes#Season 4 (2010–11)|৪]] | ৫৪ |  |  |- | scope="row" style="background:#826ba9; color:#100;"| | [[List of Pawn Stars episodes#Season 5 (2011–12)|৫]] | ৫৮ |  |  |- | scope="row" style="background:#ff69b4; color:#100;"| | [[List of Pawn Stars episodes#Season 6 (2012–13)|৬]] | ৩৪ |  |  |- | scope="row" style="background:#a9be61; color:#100;"| | [[List of Pawn Stars episodes#Season 7 (2013)|৭]] | ২৪ |  |  |- | scope="row" style="background:#f1a629; color:#100;"| | [[List of Pawn Stars episodes#Season 8 (2013–14)|৮]] | ৮৮ |  |  |- | scope="row" style="background:#87cefa; color:#100;"| | [[List of Pawn Stars episodes#Season 9 (2014)|৯]] |  |  |  |} টীকা   টীকা    তথ্যসূত্র   সাধারণ তথ্যসূত্র              বহিঃসংযোগ       The Gold and Silver Pawn Shop's official site  বিষয়শ্রেণী:রিয়ালিটি টেলিভিশন ধারাবাহিক পর্বের তালিকা বিষয়শ্রেণী:পন স্টার্স
এ. কে. আরঙ্গনাথন একজন ভারতীয় রাজনীতিবিদ এবং কিলপেনাথুর আসন থেকে ১৪তম তামিলনাড়ু বিধানসভা সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।   ২০১৬ সালের নির্বাচনে এই আসন থেকে কে. পিচাণ্ডি জিতেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০১১-২০১৬
বিশ্ব যক্ষ্মা দিবস, প্রতি বছর ২৪ মার্চ পালন করা হয়। যক্ষ্মার বিশ্বব্যাপী মহামারি এবং রোগ নির্মূল করার প্রচেষ্টা সম্পর্কে জনসচেতনতা তৈরি করার জন্য এটি প্রবর্তন করা হয়েছে। বেশিরভাগ নিম্ন এবং মধ্যম আয়ের দেশগুলোতে ২০১৮ সালে, ১০ মিলিয়ন লোক টিবিতে অসুস্থ হয়ে পড়েছিল এবং ১.৫ মিলিয়ন লোক এই রোগে মারা গিয়েছিল। এটি একটি সংক্রামক রোগ থেকে মৃত্যুর প্রধান কারণও করে তোলে।  পটভূমি যক্ষ্মা এখনও বিশ্বের সবচেয়ে মারাত্মক সংক্রামক ঘাতকদের মধ্যে একটি।প্রতিদিন, প্রায় ৩৪২৫ জন মানুষ যক্ষ্মার কারণে প্রাণ হারান এবং প্রায় ৩০,০০০ মানুষ এই প্রতিরোধযোগ্য এবং নিরাময়যোগ্য রোগে অসুস্থ হয়ে পড়েন। ২০০০ সাল থেকে যক্ষ্মা মোকাবেলায় বিশ্বব্যাপী প্রচেষ্টা আনুমানিক ৭ কোটি ৯০ লক্ষ জীবন বাঁচিয়েছে। ২০২২ সালে বিশ্বব্যাপী যক্ষ্মা রোগ নির্ণয় এবং চিকিৎসা পরিষেবার পরিধি উল্লেখযোগ্যভাবে বৃদ্ধি পায়।  বিশ্ব যক্ষ্মা দিবস হল বিশ্ব স্বাস্থ্য দিবস, বিশ্ব চাগাস রোগ দিবস, বিশ্ব রক্তদাতা দিবস, বিশ্ব অ্যান্টিমাইক্রোবিয়াল সচেতনতা সপ্তাহ, বিশ্ব টিকাদান সপ্তাহ, বিশ্ব ম্যালেরিয়া দিবস, বিশ্ব তামাকমুক্ত দিবস, বিশ্ব হেপাটাইটিস দিবস, বিশ্ব রোগীর নিরাপত্তা দিবস এবং বিশ্ব এইডস দিবস সহ বিশ্ব স্বাস্থ্য সংস্থা (ডব্লিউএইচও) দ্বারা চিহ্নিত এগারোটি সরকারী বিশ্বব্যাপী জনস্বাস্থ্য প্রচারণার একটি।World Health Organization, WHO campaigns.  তথ্যসূত্র  বিষয়শ্রেণী:মার্চ উদ্‌যাপন বিষয়শ্রেণী:যক্ষ্মা বিষয়শ্রেণী:স্বাস্থ্য সচেতনতা দিবস বিষয়শ্রেণী:জাতিসংঘের দিবস বিষয়শ্রেণী:বিশ্ব স্বাস্থ্য সংস্থা
thumb|বহদ্দারহাট বাস টার্মিনাল (রাস্তার ডান পাশে)। এখান থেকে বাসে করে বাংলাদেশের যেকোন প্রান্তে যাওয়া যায়। বহদ্দারহাট দক্ষিণ-পূর্ব বাংলাদেশের চট্টগ্রাম শহরের একটি উপশহর। বহদ্দারহাট ২০১২ সালে বহাদ্দারহাট ফ্লাইওভার ধসের স্থান ছিল, যেখানে গার্ডার নির্মাণাধীন একটি ওভারপাসকে সহায়তা করেছিল। বহরদারহাট এর পাশেই বহরদারবাড়ী শাহী জামে মসজিদ অবস্থিত।    তথ্যসূত্র   বিষয়শ্রেণী:চট্টগ্রামের স্থান বিষয়শ্রেণী:চট্টগ্রাম জেলা
মায়োগ্লোবিন (ইংরেজি ভাষায়: Myoglobin) একটি আয়রন এবং অক্সিজেন বন্ধন দ্বারা যুক্ত এক ধরনের প্রোটিন। এটি সাধারণত মেরুদন্ডী প্রাণীর মাংস পেশীর কোষে দেখা যায়। এটি হিমোগ্লোবিন এর সাথে সম্পর্কযুক্ত।  রোগে ভূমিকা ক্ষয় হয়ে যাওয়া পেশির কলা থেকে মায়োগ্লোবিন নির্গত হয়। যকৃত এই নিঃসরিত মায়োগ্লোবিনকে শোধন করে, কিন্তু তা রেনাল টিউবুলার এপিথেলিয়ামের জন্য ক্ষতিকর এবং তা তীব্র যকৃতের রোগের কারণ হতে পারে। মায়োগ্লোবিন নিজে বিষাক্ত নয়, তবে ফেরিহেমাট অংশে এসিড (যেমন - এসিডিক মূত্র, লাইসোসোমেস) থাকে।  মায়োগ্লোবিনের কারণে পেশির রোগ দেখা দিতে পারে, যা বুক ব্যথায় আক্রান্ত রোগীর ক্ষেত্রে সম্ভাব্য হার্ট অ্যাটাকের রূপ ধারণ করে।   তথ্যসূত্র   বিষয়শ্রেণী:হেমোপ্রোটিন বিষয়শ্রেণী:মানব প্রোটিন বিষয়শ্রেণী:হিমোপ্রোটিন